PTT-BCP ปรับลดราคาดีเซลลง 40 สต./ลิตร มีผลพรุ่งนี้
PTT-BCP ปรับลดราคาดีเซลลง 40 สต./ลิตร มีผลพรุ่งนี้
23 มี.ค. 2560

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันดีเซล ลง 40 สตางค์/ลิตร มีผลวันพรุ่งนี้ (24 มี.ค.) ส่งผลให้ราคาขายปลีกน้ำมันดีเซลหน้าสถานีบริการน้ำมัน ปตท.และบางจากฯ ในเขตกรุงเทพฯและปริมณฑล วันพรุ่งนี้ ดีเซล อยู่ที่ 25.09 บาท/ลิตร
ส่วนกลุ่มเบนซินและแก๊สโซฮอลยังคงเดิม โดยราคาแก๊สโซฮอล์ 95 อยู่ที่ 26.55 บาท/ลิตร, แก๊สโซฮอล์ 91 อยู่ที่ 26.28 บาท/ลิตร, E20 อยู่ที่ 24.04 บาท/ลิตร ส่วน E85 อยู่ที่ 19.34 บาท/ลิตร และเบนซิน 95 ของปตท. อยู่ที่ 33.66 บาท/ลิตร (ราคาดังกล่าวยังไม่รวมภาษีท้องที่ของแต่ละจังหวัด)